# Thirst

| *Thirst* |
| --- |
| orig. 박쥐 |
| Generell informasjon |
| Genre | Skrekk, vampyr, drama, fantasy, romantikk, erotikk |
| Utgivelsesår | 2009 |
| Nasjonalitet | Sør-Korea |
| Varighet | 133 min. |
| Språk | Koreansk |
| Bak kamera |
| Regi | Park Chan-wook  |
| Manus | Park Chan-wook  |
| Tema | Sykdom, dødelighet, moral, sexualmoral, autonomi, kjærlighet, overnaturlig helbredelse, oppstandelse, synd |
| Basert på | Thérèse Raquin  |
| Produsent(er) | Park Chan-wook |
| Musikk | Jo Yeong-wook  |
| Foto | Chung Chung-hoon  |
| Klipp | Kim Sang-bum  |
| Foran kamera |
| Medvirkende | Song Kang-ho, Kim Ok-vin, Shin Ha-kyun, Eriq Ebouaney, Oh Dal-su, Park In-hwan  |
| Annen informasjon |
| Farve/s.hv | Farger |
| Totalomsetning | 13 085 023 USD (globalt), 318 574 USD (USA), 11 950 322 USD (Sør-Korea)  |
|  |
| Premiere(r) | * 2009
* 15. oktober 2009 (sted: Tyskland)
* 30. april 2009 (sted: Sør-Korea)
* 31. juli 2009 (distribusjonsmåte: limited release, sted: USA)
* 7. august 2009 (distribusjonsmåte: limited release, sted: Canada)
 |
| Utmerkelser |
|  |
| Utmerkelser | * Juryens pris ved Filmfestivalen i Cannes (2009)
* Sitges Film Festival Best Actress award (2009)
 |
| Eksterne lenker |
| IMDb
 Offisielt nettsted
 |

Thirst er en sør-koreansk skrekkfilm fra 2009 regissert av Park Chan-wook. Den er basert på romanen *Thérèse Raquin* (1867) av Émile Zola, og har Song Kang-ho i hovedrollen som Sang-hyun, en katolsk prest som blir forvandlet til en vampyr som følge av et mislykket medisinsk eksperiment, og blir forelsket i Tae-ju (Kim Ok-vin), kona til hans barndomsvenn Kang-woo.

Filmen var en internasjonal samproduksjon basert i Sør-Korea og USA. *Thirst* hadde premiere i Sør-Korea den 30. april 2009, og var en kommersiell suksess der. Den fikk hovedsakelig positive anmeldelser fra kritikere og vant Juryprisen ved Filmfestivalen i Cannes i 2009, hvor den også ble nominert til Gullpalmen.

## Handling

Sang-hyun er en katolsk prest som arbeider frivillig ved et sykehus. Han blir høyt respektert for sin urokkelige tro og dedikerte tjeneste, men han lider i hemmelighet av tvil og tristhet. Sang-hyun melder seg frivillig til å delta i et eksperiment i håp om å finne en ny vaksine mot et dødelig virus. Selv om eksperimentet mislykkes, og Sang-hyun blir infisert med den tilsynelatende dødelige sykdommen, blir han raskt helt frisk etter å ha mottatt en blodoverføring. Nyhetene om hans fantastiske bedring sprer seg raskt blant de hengivne sognebarna i Sang-hyuns menighet, og de begynner å tro at han har en mirakuløs gave til helbredelse.

Snart strømmer flere tusen til Sang-hyuns tjenester. Blant de nye kirkegjengerne er Kang-woo, Sang-hyuns gamle barndomsvenn, og familien hans. Kang-woo inviterer sin gamle venn til å bli med på den ukentlige mahjong-kvelden hjemme hos ham, og der finner Sang-hyun seg snart tiltrukket av Kang-woos kone: Tae-ju. Sang-hyun blir imidlertid snart syk igjen, og tåler ikke lenger sollys, etter å ha blitt en vampyr. Han drikker blod fra en komatøs pasient, og blir uimotståelig tiltrukket av menneskeblod. Han ønsker ikke å begå drap, og tyr til å stjele pakker brukt til blodoverføring fra sykehuset.

## Rolleliste

* Song Kang-ho som Sang-hyun, en katolsk prest.
* Kim Ok-bin som Tae-ju, gift med Sang-hyuns gamle venn.
* Kim Hae-sook som Mrs. Ra, moren til Kang-woo.
* Shin Ha-kyun som Kang-woo, en venn av Sang-hyun
* Park In-hwan som Roh, en blind prest
* Song Young-chang som Seung-dae. En pensjonert politimann, og venn av Kang-woo
* Oh Dal-su som Young-du, en annen av Kang-woos venner.
* Ra Mi-ran som Yu, en sykepleier

## Referanser

## Eksterne lenker

* (en) *Thirst* på Internet Movie Database

* (no) *Thirst* hos Filmweb

* (no) *Thirst* hos Filmfront (arkivert versjon)

* (sv) *Thirst* i Svensk Filmdatabas

* (da) *Thirst* i Danmark Nationale Filminstitut

* (fr) *Thirst* på Allociné

* (nl) *Thirst* på MovieMeter

* (en) *Thirst* på The Movie Database – film

* (en) *Thirst* på American Film Institute

* (en) *Thirst* på Rotten Tomatoes